CELEX: 62018TB0755
Language: el
Date: 2020-08-20 00:00:00
Title: Υπόθεση T-755/18: Διάταξη του Γενικού Δικαστηρίου της 20ής Αυγούστου 2020 — FL Brüterei M-V κ.λπ. κατά Επιτροπής (Προσφυγή ακυρώσεως και αγωγή αποζημιώσεως – Βιολογική γεωργία – Ζωική παραγωγή – Έκτακτοι κανόνες παραγωγής που εφαρμόζονται σε περίπτωση μη διαθεσιμότητας βιολογικών γεωργικών εισροών – Χρησιμοποίηση ζώων μη βιολογικής εκτροφής – Παράταση της περιόδου εφαρμογής των έκτακτων κανόνων παραγωγής – Πράξη που δεν αφορά άμεσα τον προσφεύγοντα – Έλλειψη κατάφωρης παραβάσεως κανόνα δικαίου ο οποίος απονέμει δικαιώματα σε ιδιώτες – Προσφυγή-αγωγή εν μέρει προδήλως απαράδεκτη και εν μέρει προδήλως νόμω αβάσιμη)

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/10
            
         
      Διάταξη του Γενικού Δικαστηρίου της 20ής Αυγούστου 2020 — FL Brüterei M-V κ.λπ. κατά Επιτροπής
      (Υπόθεση T-755/18) (1)
      
      (Προσφυγή ακυρώσεως και αγωγή αποζημιώσεως - Βιολογική γεωργία - Ζωική παραγωγή - Έκτακτοι κανόνες παραγωγής που εφαρμόζονται σε περίπτωση μη διαθεσιμότητας βιολογικών γεωργικών εισροών - Χρησιμοποίηση ζώων μη βιολογικής εκτροφής - Παράταση της περιόδου εφαρμογής των έκτακτων κανόνων παραγωγής - Πράξη που δεν αφορά άμεσα τον προσφεύγοντα - Έλλειψη κατάφωρης παραβάσεως κανόνα δικαίου ο οποίος απονέμει δικαιώματα σε ιδιώτες - Προσφυγή-αγωγή εν μέρει προδήλως απαράδεκτη και εν μέρει προδήλως νόμω αβάσιμη)
      (2020/C 371/09)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσες-ενάγουσες: FL Brüterei M-V GmbH (Finkenthal, Γερμανία), Erdegut GmbH (Finkenthal), Ökofarm Groß Markow GmbH (Lelkendorf, Γερμανία) (εκπρόσωπος: H. Schmidt, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: A. Dawes, B. Eggers και B. Hofstötter)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση του άρθρου 1, παράγραφος 4, του εκτελεστικού κανονισμού (ΕΕ) 2018/1584 της Επιτροπής, της 22ας Οκτωβρίου 2018, για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ 2018, L 264, σ. 1), και, αφετέρου, αίτημα βάσει του άρθρου 268 ΣΛΕΕ για την αποκατάσταση, πρώτον, της ζημίας την οποία ισχυρίζονται ότι υπέστησαν οι προσφεύγουσες-ενάγουσες λόγω της θεσπίσεως του εν λόγω άρθρου και, δεύτερον, της ζημίας την οποία ισχυρίζεται ότι υπέστη η προσφεύγουσα-ενάγουσα FL Brüterei M-V λόγω της παραλείψεως της Επιτροπής να μεριμνήσει για την, εκ μέρους των αρχών των Κάτω Χωρών, εφαρμογή του άρθρου 42 του κανονισμού (ΕΚ) 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ 2008, L 250, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει τις FL Brüterei M-V GmbH, Erdegut GmbH και Ökofarm Groß Markow GmbH στα δικαστικά έξοδα.
               
            
         (1)  EE C 93 της 11.3.2019.